Sokan válnak munkanélkülivé a koronavírus-járvány miatt, az agráriumban viszont éppen munkaerőhiány van. Az Agrárminisztérium meglátta a lehetőséget, és indított egy munkakereső portált.

Fél évvel a koronavírus-világjárvány tavaszi kitörése után megérkezett a pandémia második hulláma. A fertőzöttek számának radikális emelkedése egyre több országot kényszerít ismét korlátozások bevezetésére annak ellenére, hogy a világgazdaság még magához sem tért a tavaszi járványkitörés hatásaitól. A jelek szerint a második hullám Magyarországot is elérte. Kövesse híreinket!

Idénymunka-kereső portált indított az agrártárca. A Munkaszüret nevű felülettel a minisztérium arra hívja fel figyelmet, hogy a magyar agráriumban a koronavírus-járvány ellenére is van munkalehetőség.

A mezőgazdaság a vendéglátásban, a turizmusban vagy éppen a szolgáltató szektorban a megélhetésüket elveszítő embereknek, illetve a nappali kurzus nélkül maradt egyetemistáknak és főiskolásoknak most különösen nagy mennyiségben tud munkát biztosítani – fűzte Nagy István agrárminiszter a bejelentéshez.

Az élelmiszeripari vállalkozások és a gazdaságok a járvány miatti helyzetben munkaerőhiánnyal küzdenek a miniszter szerint.

Nagy korábban arról is nyilatkozott, hogy a magyar agrárium 25 millió embert képes ellátni, illetve múlt héten sürgette a piacok újranyitását is.